Jabarkan Pembangunan teknikal penyarikataan tertutup dari Penyarikataan tertutup dalam bahasa melayu

Sari kata tertutup pada mulanya didemonstrasikan di Nashville, Tennessee di Persidangan Nasional Pertama (Amerika Syarikat) bagi Televisyen untuk Golongan Kurang Pendengaran pada tahun 1971. Demonstrasi kedua diadakan di Kolej Gallaudet (kininya Universiti Gallaudet) pada 15 Februari 1972 di mana syarikat ABC dan Biro Piawaian Nasional (AS) pertunjukkan sari kata yang terimbuh ke dalam siaran The Mod Squad.

Sistem sari kata tertutup akhirnya berjaya dikodkan dan disiarkan pada tahun1973 dengan kerjasama stesen WETA PBS. Dengan ini, Pesuruhanjaya Komunikasi Persekutuan (FCC) pada tahun 1976 memperuntukkan baris 21 untuk penyiaran sari kata tertutup. Para jurutera PBS kemudiannya bangunkan konsol penyuntingan sari kata yang digunakan untuk menyarikatakan rancangan yang telah dirakam.

Sari kata masa nyata, sari kata yang digunakan untuk siaran langsung, dibangunkan pada tahun 1982. Dalam situasi ini, wartawan mahkamah dilatih untuk menulis dengan kelajuan lebih daripada 225 perkataan seminit untuk memberi penonton akses langsung kepada berita, sukan dan hiburan. Dengan ini, penonton dapat lihat sari kata dalam 2–3 saat selepas ia disebut.